Document ID: 32000D0338

Title and Content:
Απόφαση της Επιτροπής της 13ης Απριλίου 2000 για τροποποίηση της απόφασης 97/222/ΕΚ για την κατάρτιση καταλόγου τρίτων χωρών από τις οποίες τα κράτη μέλη επιτρέπουν την εισαγωγή προϊόντων με βάση το κρέας [κοινοποιηθείσα υπό τον αριθμό Ε(2000) 1016] (Κείμενο που παρουσιάζει ενδιαφέρον για τον ΕΟΧ) (2000/338/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 72/462/ΕΟΚ του Συμβουλίου, της 12ης Δεκεμβρίου 1972, για τα υγειονομικά προβλήματα και τα υγειονομικά μέτρα κατά την εισαγωγή ζώων του βοείου, χοιρείου, πρόβειου και αίγειου είδους και νωπών κρεάτων ή προϊόντων με βάση το κρέας προέλευσης τρίτων χωρών(1), όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 21α και 22, Εκτιμώντας τα ακόλουθα: (1) Η απόφαση 97/222/ΕΚ της Επιτροπής(3), όπως τροποποιήθηκε από την απόφαση 1999/62/ΕΚ(4), καταρτίζει κατάλογο τρίτων χωρών από τις οποίες τα κράτη μέλη επιτρέπουν την εισαγωγή προϊόντων με βάση το κρέας. (2) Ο κατάλογος αυτός πρέπει να επικαιροποιηθεί, προκειμένου να ληφθούν υπόψη οι συνθήκες υγιεινής στις τρίτες χώρες που εξάγουν τέτοια προϊόντα· ως εκ τούτου, είναι ανάγκη να διορθωθεί ο κωδικός χώρας για την Βραζιλία· επιπλέον, λόγω εκδήλωσης της νόσου CSF (κλασική πανώλη των χοίρων) σε ορισμένα μέρη της Τσεχικής Δημοκρατίας, θα επιβληθεί θερμική επεξεργασία, σε 70 °C, των προϊόντων χοιρείου κρέατος που προέρχεται από αγριόχοιρο και θα απαιτείται η ίδια θερμική επεξεργασία, σε 70 °C, των προϊόντων χοιρείου κρέατος που προέρχονται από τη Γιουγκοσλαβία, για λόγους συνέπειας προς τους κοινοτικούς κανόνες περί υγείας των ζώων. (3) Πρέπει αντίστοιχα να τροποποιηθεί η απόφαση 97/222/ΕΚ. (4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα της απόφασης 97/222/ΕΚ τροποποιείται ως εξής: 1. το μέρος Ι αντικαθίσταται από το μέρος Ι του παραρτήματος της παρούσας απόφασης· 2. το μέρος ΙΙ αντικαθίσταται από το μέρος ΙΙ του παραρτήματος της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 13 Απριλίου 2000.

Classification Labels:
1934
311
986
703
36
2394

Label Descriptions:
{"1934": "Πολιτική για την υγεία", "311": "ΥΓΕΙΑ", "986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2479
3489
614
3156
2736
11

EuroVoc IDs (Expanded): 2479
3489
614
3156
2736
11

Dataset Source: meu

Split: train